b"\n_START_ARTICLE_\nLa Vitarella\n_START_SECTION_\nDescripci\xc3\xb3\n_START_PARAGRAPH_\nEs tracta d'un edifici rural a\xc3\xafllat de planta baixa i dos pisos. \xc3\x89s de pedra, amb reformes. T\xc3\xa9 balconades refetes amb ma\xc3\xb3 vist a la part superior. Les obertures conserven llindes originals en fusta, si b\xc3\xa9 n'hi ha que han estat refetes amb material modern. Teulada a dues vessants. Aparell de pedra irregular unit amb morter i refor\xc3\xa7at a les cantonades amb carreus m\xc3\xa9s ben treballats._NEWLINE_\xc3\x89s l'\xc3\xbanica casa del terme municipal, entre la presa i el pont d'El Far, situada a la banda esquerra del Llobregat.\n_START_SECTION_\nHist\xc3\xb2ria\n_START_PARAGRAPH_\nSegueix la tipologia de la resta de masies de la zona. La seva dataci\xc3\xb3 cal situar-la entrats ja el segle XIX. Ha tingut notables reformes de la seva estructura. Va ser expropiada en construir-se l'embassament en estar situada dins els marges de servitud d'aquest."